Отырар ауданында «Білімге бастар жол» қайырымдылық акциясы өтті
DATE: 14:38, 29 Тамыз 2019 | GMT +5
TITLE: Отырар ауданында «Білімге бастар жол» қайырымдылық акциясы өтті
URL: https://kaz.inform.kz/news/otyrar-audanynda-bilimge-bastar-zhol-kayyrymdylyk-akciyasy-otti_a3575298/
META: DATE: 14:38, 29 Тамыз 2019 | GMT +5
TOTAL WORDS: 121
AUTHOR(S):
TEXT: Аудандық Жастар ресурстық орталығы өткізген шарада 30-ға жуық оқушыға мектепке қажетті оқу құралдары мен сөмкелер табысталды, деп хабарлайды ҚазАқпарат тілшісі. Биылғы оқу жылында ауданда 40 мектепте алғашқы қоңырау соғылып, 12032 оқушы алтын ұясында білім алады. 1400 оқушы 1-ші сыныпқа қабылданып, мектеп табалдырығын аттағалы отыр. Осыған орай аталған шараға аудан әкімі Әбдіғали Жүнісов арнайы қатысып, оқушыларды алда келе жатқан білім күнімен кұттықтады. Шара барысында оқушылар мен олардың атааналарына арнайы дастархан жайылып, аудан өнерпаздарының әсем әндері тарту етілді. «Аға буынның қамқорлығы, өскелең ұрпақтың өзгелерге үлгі болуы бұрыннан өмір салтымызда бар үрдіс. Осы іні-қарындастарымызға қамқорлық пен жомарттық танытып жүрген ауданымыздың белсенді жастары мен кәсіпкерлеріне алғыс айтамын», – деді Әбдіғали Жүнісов. Іс-шараны аудандық мәслихат депутаты А. Асан қорытындылап, келген оқушылар мен олардың атааналарына тәттілер ұсынылды
